Document ID: 32003R0529

Komisijos reglamentas (EB) Nr. 529/2003
2003 m. kovo 24 d.
iš dalies keičiantis Reglamentų (EB) Nr. 1279/98, (EB) Nr. 1128/1999, (EB) Nr. 1274/1999 ir (EB) Nr. 140/2003 nuostatas dėl tam tikrų tarifinių kvotų galvijienos produktams iš Rumunijos
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo [1] su paskutiniais pakeitimais, padarytais Komisijos reglamentu (EB) Nr. 2345/2001 [2], ypač į jo 32 straipsnio 1 dalį,
kadangi:
(1) Protokolas, patvirtintas 2002 m. gruodžio 19 d. Tarybos sprendimu 2003/18/EB dėl Protokolo, patikslinančio Europos sutarties, steigiančios Europos Bendrijų bei jų valstybių narių ir Rumunijos asociaciją, prekybos aspektus siekiant atsižvelgti į šalių derybų dėl naujų abipusių žemės ūkio lengvatų rezultatus, sudarymo [3] numato naujas nuolaidos tam tikrų galvijienos produktų importui pagal tarifines kvotas, kurios buvo atidarytos minėta sutartimi. Jos taikomos nuo 2003 m. balandžio 1 d.
(2) Todėl nuo 2003 m. balandžio 1 d. reikėtų iš dalies pakeisti 1998 m. birželio 19 d. Komisijos reglamentą (EB) Nr. 1279/98, nustatantį išsamias Reglamentuose (EB) Nr. 2290/2000, (EB) Nr. 2433/2000, (EB) Nr. 2434/2000, (EB) Nr. 2435/2000, (EB) Nr. 2851/2000 ir (EB) Nr. 1408/2002 Lenkijos Respublikai, Vengrijos Respublikai, Čekijos Respublikai, Slovakijos Respublikai, Bulgarijos Respublikai ir Rumunijai numatytų galvijienos tarifinių kvotų taikymo taisykles [4], su paskutiniais pakeitimais, padarytais Reglamentu Nr. (EB) 1634/2002 [5], 1999 m. gegužės 28 d. Komisijos reglamentą (EB) Nr. 1128/1999, nustatantį ne daugiau kaip 80 kilogramų sveriančių veršelių, kurių kilmės šalis yra kai kurios trečiosios šalys, tarifų kvotos taikymo išsamias taisykles [6], su paskutiniais pakeitimais, padarytais Reglamentu (EB) Nr. 1634/2002, 1999 m. birželio 16 d. Komisijos reglamentą (EB) Nr. 1247/1999, nustatantį išsamias muitų tarifų kvotų taikymo gyviems galvijams, sveriantiems nuo 80 iki 300 kg ir kurių kilmės šalis yra tam tikros trečiosios šalys, taisykles [7], su paskutiniais pakeitimais, padarytais Reglamentu (EB) Nr. 1634/2002, ir 2003 m. sausio 27 d. Komisijos reglamentą (EB) Nr. 140/2003, nustatantį kiekio procentinį dydį, kuris gali būti leidžiamas pagal 2003 m. sausį pateiktas importo licencijos paraiškas pagal galvijienos tarifines kvotas, Lenkijos Respublikai, Vengrijos Respublikai, Čekijos Respublikai, Slovakijai, Bulgarijai ir Rumunijai numatytas Reglamente (EB) Nr. 1279/98 [8].
(3) Šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1279/98 iš dalies keičiamas taip:
1. Pavadinimas pakeičiamas taip:
"1998 m. birželio 19 d. Komisijos Reglamentas (EB) Nr. 1279/98, nustatantis išsamias Tarybos reglamentuose (EB) Nr. 2290/2000, (EB) Nr. 2433/2000, (EB) Nr. 2434/2000, (EB) Nr. 2851/2000 ir (EB) Nr. 1408/2002 bei Tarybos sprendime 2003/18/EB Bulgarijai, Čekijai, Slovakijai, Vengrijai, Rumunijai ir Lenkijai numatytų galvijienos tarifinių kvotų taikymo taisykles."
2. 1 straipsnio pirma pastraipa pakeičiama taip:
"Importo licencijos turi būti pateiktos importuojant į Bendriją produktus, išvardytus šio reglamento I priede, pagal kvotas, numatytas Tarybos reglamentuose (EB) Nr. 2290/2000 [*] OL L 262, 2000 10 17, p. 1., (EB) Nr. 2433/2000 [**] OL L 280, 2000 11 4, p. 1., (EB) Nr. 2434/2000 [***] OL L 280, 2000 11 4, p. 9., (EB) Nr. 2851/2000 [****] OL L 332, 2000 12 28, p. 7. ir (EB) Nr. 1408/2002 [*****] OL L 205, 2002 8 2, p. 9. ir Tarybos sprendime 2003/18/EB [******] OL L 205, 2002 8 2, p. 9.."
3. 3 straipsnis iš dalies keičiamas taip:
a) pirmoji pastraipa iš dalies keičiama taip:
i) c punkto antra pastraipa išbraukiama;
ii) įterpiama ši antra pastraipa:
"Produktų grupė, kaip apibrėžta c punkte, - tai:
- vienos iš I priede išvardytų šalių kilmės produktai, kurių kodai pagal KN yra 0201 arba 0202,
- arba Vengrijos kilmės produktai, kurių kodai pagal KN yra 02061095, 02062991, 02102010, 02102090, 02109951, 02109959 arba 02109990,
- arba Rumunijos kilmės produktai, kurių kodai pagal KN yra 02061095, 02062991, 021020 arba 02109951,
- arba Lenkijos kilmės produktai, kurių kodas pagal KN yra 16025010,
- arba Rumunijos kilmės produktai, kurių kodas pagal KN yra 160250";
b) 2 dalis pakeičiama taip:
"2. Nepaisant Reglamento (EB) Nr. 1445/95 5 straipsnio, licencijos paraiškų ir licencijų 16 langelyje nurodoma viena iš šių KN kodų grupių:
- 0201, 0202,
- 02061095, 02062991, 02102010, 02102090, 02109951, 02109959, 02109990,
- 02061095, 02062991, 021020, 02109951,
- 160250."
4. I priedas pakeičiamas šio reglamento priedu.
2 straipsnis
Reglamento (EB) Nr. 1128/1999 2 straipsnio 2 dalis pakeičiama taip:
"2. 1 dalyje nurodytam kiekiui muito norma sumažinama:
- 80 %, jeigu gyvūnai yra kilę iš Čekijos, Slovakijos, Bulgarijos, Estijos, Latvijos arba Lietuvos,
- 90 %, jeigu gyvūnai yra kilę iš Lenkijos, Vengrijos arba Rumunijos."
3 straipsnis
Reglamento (EB) Nr. 1247/1999 1 straipsnio 2 dalis pakeičiama taip:
"2. 1 dalyje nurodytam kiekiui muito norma sumažinama:
- 80 %, jeigu gyvūnai yra kilę iš Čekijos, Slovakijos, Bulgarijos, Estijos, Latvijos arba Lietuvos,
- 90 %, jeigu gyvūnai yra kilę iš Lenkijos, Vengrijos arba Rumunijos."
4 straipsnis
Reglamento (EB) Nr. 140/2003 1 straipsnio 2 dalis papildoma šiuo punktu:
"e) 50 tonų Rumunijos kilmės galvijienos produktams, kurių kodai pagal KN yra 02061095, 02062991, 021020 ir 02109951."
5 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Jis taikomas nuo 2003 m. balandžio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. kovo 24 d.

Labels: 3
17
18